กระทู้ถามที่ ๒๖๘ ร.

เรื่อง ปัญหาและแนวทางการพัฒนาคุณภาพของสถาบันอุดมศึกษาในประเทศไทย
กราบเรียน ประธานสภาผู้แทนราษฎร

ข้าพเจ้าขอตั้งกระทู้ถาม ถามรัฐมนตรีว่าการกระทรวงการอุดมศึกษา วิทยาศาสตร์ วิจัย และนวัตกรรม ดังต่อไปนี้

ปัจจุบันประเทศไทยกำลังเข้าสู่สังคมผู้สูงอายุ ทำให้มีผู้ที่จะเข้าศึกษาต่อในระดับอุดมศึกษา มีจำนวนน้อยลง ทำให้สถาบันอุดมศึกษาของรัฐและเอกชน ถ้าไม่มีชื่อเสียงหรือมีชื่อเสียงน้อย มีผู้ที่ เข้ามาศึกษาน้อยทำให้เกิดมีการแย่งนักศึกษาขึ้น และด้วยเหตุที่หลักสูตรที่มหาวิทยาลัยเปิดสอนนั้น ไม่ตอบสนองต่อสภาพสังคมและตลาดแรงงาน ซึ่งคุณภาพของการศึกษาที่มีนักศึกษาจบไปแล้วไม่มี งานรองรับหรือทำงานไม่ได้ โดยในหลักสูตรควรมีกำหนดให้สถาบันอุดมศึกษามีการจัดสรรส่วนหนึ่ง ให้ผู้ที่อยู่ในพื้นที่ได้มีโอกาสเข้าเรียนได้ก่อนที่จะรับนักศึกษาจากภายนอกพื้นที่เข้าเรียน ส่วนในเรื่องของ หลักสูตรการเรียนการสอนควรจะมีการปรับให้มีระยะเวลาในการเรียนการสอนที่สั้นลงแต่มีคุณภาพ เช่น หลักสูตรการเรียนการสอนในระดับปริญญาโท ให้ใช้เวลาเรียนลดลงจาก ๒ ปี เหลือ ๑ ปี เช่นเดียวกับมหาวิทยาลัยในต่างประเทศ หรือหลักสูตรการเรียนการสอนในระดับปริญญาตรี ๔ ปี ที่เรียน ๔ ปีแต่สามารถได้ปริญญา ๒ ใน และควรมีการให้ความร่วมมือกับมหาวิทยาลัยในต่างประเทศ ในด้านหลักสูตรและการเรียนการสอนด้วย เป็นต้น

ส่วนในเรื่องของระบบหลักสูตรการศึกษา ควรที่จะมีหลักสูตรที่ใกล้เคียงกันในทุกมหาวิทยาลัย เพื่อให้คนที่อยู่ในพื้นที่สามารถมาศึกษาและนำกลับไปพัฒนาพื้นที่ของตัวเองได้ โดยควรมีการพัฒนา ระบบเทคโนโลยีสารสนเทศในเรื่องต่าง ๆ เช่น ในเรื่องของห้องสมุดให้มีความทันสมัย ให้สามารถ กับหาข้อมูลและหนังสือได้จากทางอิเล็กทรอนิกส์ เหมือนกับมหาวิทยาลัยในสาธารณรัฐเกาหลีและ ประเทศญี่ปุ่น เป็นต้น รวมทั้งในเรื่องการศึกษาวิจัยในมหาวิทยาลัยหรือสถาบันอุดมศึกษาที่ปัจจุบัน
ใช้งบประมาณในการศึกษาวิจัยจำนวนมากหมายหมื่นล้านบาท ซึ่งเป็นจำนวนเงินที่มาก และดูไม่คุ้มค่า เมื่อเปรียบเทียบกับผลลัพธ์ หรือคุณภาพที่ออกมาอย่างเป็นรูปธรรม รวมถึงไม่มีความชัดเจนเพื่อที่จะ
ต่อยอดในด้านต่าง ๆ ด้วย

เพราะฉะนั้น สถาบันอุดมศึกษาควรที่จะต้องเปิดหลักสูตรให้ตรงกับสภาพความต้องการ
ของตลาดแรงงานในปัจจุบันและอนาคต สร้างเครือข่ายความร่วมมือกับหน่วยงานภายในและ
สถาบันอุดมศึกษาอื่น ๆ มาขึ้น เพื่อเสริมสร้างจุดแข็งและแลกเปลี่ยนองค์ความรู้ใหม่ ๆ ซึ่งกันและกัน

สถาบันการศึกษาต้องมุ่งจัดการศึกษาเฉพาะทางที่เป็นการลงลึกเพื่อให้เกิดความเชี่ยวชาญ อันเป็นการพัฒนา การอุดมศึกษา ที่มีคุณภาพโดยสร้างความรู้และนวัตกรรมใหม่ ๆ ให้สามารถแข่งขันกับสถาบันอุดมศึกษาชั้นนำอื่น ๆ ทั่วโลกได้ ควรใช้ประโยชน์จากเทคโนโลยีสารสนเทศเพื่อสร้างความสามารถในการแข่งขัน และสร้างรายได้เข้าสู่สถาบันด้วยตนเอง พัฒนาคุณภาพการเรียนการสอนอย่างต่อเนื่อง รวมถึงต้องปรับตัวให้ทันต่อการเปลี่ยนแปลงที่เกิดขึ้นตลอดเวลา เช่น การสร้างความร่วมมือกับสถาบันอุดมศึกษาที่มีชื่อเสียงระดับโลกโดยอาจเป็นการเปิดหลักสูตรที่ทำการเรียนการสอนร่วมกันเพื่อนำความรู้เกี่ยวกับหลักสูตรต้นแบบที่มีคุณภาพจากมหาวิทยาลัยชั้นนำจากต่างประเทศและได้รับองค์ความรู้ใหม่ ๆ มากขึ้น

ดังนั้น เพื่อให้เกิดประโยชน์สูงสุดต่อผู้ที่จะศึกษาต่อในระดับอุดมศึกษาและสถาบันการศึกษาเองอย่างยั่งยืน จึงขอเรียนถามว่า กระทรวงการอุดมศึกษา วิทยาศาสตร์ วิจัยและนวัตกรรม มีแนวทางในการแก้ไขปัญหาและพัฒนาคุณภาพของสถาบันอุดมศึกษาในประเทศไทย หรือไม่ อย่างไร ขอทราบรายละเอียด

ขอให้ตอบในราชกิจจานุเบกษา

ขอแสดงความนับถืออย่างยิ่ง

สฤษฎ์พงษ์ เกี่ยวข้อง
สมาชิกสภาผู้แทนราษฎร พรรคภูมิใจไทย
จังหวัดกระบี่

คำตอบกระทู้ถามที่ ๒๖๘ ร.
ของ นายสฤษฎ์พงษ์ เกี่ยวข้อง สมาชิกสภาผู้แทนราษฎร พรรคภูมิใจไทย จังหวัดกระบี่
เรื่อง ปัญหาและแนวทางการพัฒนาคุณภาพของสถาบันอุดมศึกษาในประเทศไทย

ข้าพเจ้า นางสาวศุภมาส อิศรภักดี รัฐมนตรีว่าการกระทรวงการอุดมศึกษา วิทยาศาสตร์
วิจัยและนวัตกรรม ขอตอบกระทู้ถามของท่านสมาชิกผู้มีเกียรติ กรณีแนวทางในการแก้ไขปัญหา
และพัฒนาคุณภาพของสถาบันอุดมศึกษาในประเทศไทย ดังนี้

คำตอบ
กระทรวงการอุดมศึกษา วิทยาศาสตร์ วิจัยและนวัตกรรม ขอชี้แจงแนวทางในการแก้ไขปัญหา
และพัฒนาคุณภาพของสถาบันอุดมศึกษาในประเทศไทย ดังนี้

กระทรวงการอุดมศึกษา วิทยาศาสตร์ วิจัยและนวัตกรรม มีบทบาทหน้าที่ในการสนับสนุน
ส่งเสริมให้สถาบันอุดมศึกษาพัฒนาศักยภาพในการดำเนินการอย่างต่อเนื่องและสอดคล้องกับ
แผนยุทธศาสตร์ชาติ พ.ศ. ๒๕๖๑ - ๒๕๘๐ ยุทธศาสตร์ที่ ๓ ด้านการพัฒนาและเสริมสร้างศักยภาพ
ทรัพยากรมนุษย์ และได้จัดทำแผนด้านการอุดมศึกษาเพื่อผลิตและพัฒนากำลังคนของประเทศ
พ.ศ. ๒๕๖๔ – ๒๕๗๐ ขึ้น โดยกำหนดยุทธศาสตร์ไว้ ๓ ประเด็น ดังนี้

- **ยุทธศาสตร์ที่** ๑ พัฒนาศักยภาพคน (Capacity Building) โดยมีแนวทางขับเคลื่อน
แผนสู่การปฏิบัติ ๓ แนวทาง คือ แนวทางที่ ๑ การจัดการศึกษาเพื่อการเรียนรู้ตลอดช่วงชีวิต
แนวทางที่ ๒ การยกระดับคุณภาพการศึกษาและสมรรถนะของกำลังคน และ แนวทางที่ ๓
การสร้างเสริมบุคลากรคุณภาพสูง

- **ยุทธศาสตร์ที่** ๒ ส่งเสริมระบบนำเวควิจัยอุดมศึกษา โดยมีแนวทางขับเคลื่อนแผนสู่
การปฏิบัติ ๒ แนวทาง คือ แนวทางที่ “ การวิจัย นวัตกรรมและการถ่ายทอดเทคโนโลยี และ
แนวทางที่ ** การพัฒนาโครงสร้างพื้นฐานหรือปัจจัยเอื้อภายในสถาบันอุดมศึกษาที่ส่งเสริมการพัฒนา
ผู้ประกอบการนวัตกรรม

- **ยุทธศาสตร์ที่** · •จัดระบบอุดมศึกษาใหม่ โดยมีแนวทางขับเคลื่อนแผนสู่การปฏิบัติ ‘’ บาททาง
คือแนวทางที่ ‘ การบริหารจัดการและธรรมาภิบาล ‘บาททางที่ ‘ การพัฒนาสถาบันอุดมศึกษา
ตามอัตลักษณ์ที่หลากหลาย ‘บาททางที่ ‘”ความมั่นคงทางการเงินในระบอบอุดมศึกษา และแนวทางที่ "*
อุดมศึกษาดิจิทัล‘

ภายใต้แผนด้านการอุดมศึกษาฯ ”ได้กำหนดทิศทางการพัฒนาอุดมศึกษาเอาไว้ในทุกมิติ
ทั้งด้านการบริหารจัดการ การจัดการเรียนการสอน การพัฒนาบุคลากรและผู้เรียน และเตรียมความพร้อม

โดยกระทรวงการอุดมศึกษา วิทยาศาสตร์ วิจัยและนวัตกรรม ได้ส่งเสริมให้สถาบันอุดมศึกษาปรับตัวให้เข้ากับการเปลี่ยนแปลง และตอบรับความต้องการของอุตสาหกรรม โดยสรุปการดำเนินงานที่สำคัญได้ดังนี้

## การกำหนดมาตรฐานการอุดมศึกษาและการประกันคุณภาพการศึกษา

การจัดการศึกษาระดับอุดมศึกษาของประเทศต้องดำเนินการภายใต้พระราชบัญญัติการอุดมศึกษา พ.ศ. ๒๕๖๒ และพระราชบัญญัติระเบียบบริหารราชการกระทรวงการอุดมศึกษา วิทยาศาสตร์ วิจัยและนวัตกรรม พ.ศ. ๒๕๖๒ มีการกำหนดมาตรฐานการอุดมศึกษา ซึ่งเป็นข้อกำหนดชั้นต่ำเกี่ยวกับคุณลักษณะ คุณภาพ และเกณฑ์อื่นในการจัดการศึกษาระดับอุดมศึกษา เพื่อส่งเสริม ก้าวหน้าและตรวจสอบ ติดตามและประเมินผลการจัดการศึกษาของสถาบันอุดมศึกษาให้เป็นไปตามมาตรฐานการอุดมศึกษา รวมทั้งส่งเสริมและสนับสนุนสถาบันอุดมศึกษาที่กำหนด นอกจากนี้ พระราชบัญญัติการอุดมศึกษา พ.ศ. ๒๕๖๒ กำหนดให้สถาบันอุดมศึกษาซึ่งเป็นหน่วยผลิตสร้างความร่วมมือกับหน่วยงานภาครัฐ ภาคเอกชน และภาคอุตสาหกรรม ซึ่งเป็นผู้ใช้บัณฑิต เพื่อสนับสนุนการจัดการเรียนการสอนให้ผู้เรียนได้เรียนรู้โดยการปฏิบัติงานจริงในสถานประกอบการ และพัฒนาผู้เรียนให้มีความรู้ทักษะสมรรถนะให้สอดคล้องกับความต้องการของประเทศ ดังนี้

### ๑.๑ ด้านมาตรฐานการอุดมศึกษา

การจัดทำกฎกระทรวงเกี่ยวกับมาตรฐานการอุดมศึกษาตามที่กำหนดในพระราชบัญญัติ การอุดมศึกษา พ.ศ. ๒๕๖๒ และพระราชบัญญัติระเบียบบริหารราชการกระทรวงการอุดมศึกษา วิทยาศาสตร์ วิจัยและนวัตกรรม พ.ศ. ๒๕๖๒ จำนวน 4 ฉบับ ซึ่งเป็นกฎหมายหลักประกอบด้วย

#### ๑.๑.๑ มาตรฐานการจัดการศึกษาระดับอุดมศึกษา เพื่อใช้ในการส่งเสริม การกำกับดูแล การตรวจสอบ การติดตามและประเมินผล และการประกันคุณภาพการศึกษาระดับอุดมศึกษาทุกแห่ง (๑) มาตรฐานศักยภาพและความพร้อม (๒) มาตรฐาน การดำเนินการตามหน้าที่และอำนาจของสถาบันอุดมศึกษา และ (๓) มาตรฐานการทำเนินเพื่อนำ เป็นสถาบันที่มีคุณภาพ

#### ๑.๑.๒ มาตรฐานหลักสูตรการศึกษาระดับอุดมศึกษา เพื่อกำหนดขั้นตอนของการหลักสูตรการศึกษา คุณลักษณะ คุณภาพ และเกณฑ์อย่างเพื่อนำในการส่งเสริม การกำกับดูแล การตรวจสอบ การติดตามและประเมินผล และการประกันคุณภาพทางเศรษฐกิจฉลาดฉลาด (1) มาตรฐานหลักสูตรระดับอนุปริญญา (2) มาตรฐานหลักสูตรระดับปริญญาตรี และ (3) มาตรฐานหลักสูตรระดับบัณฑิตศึกษา ซึ่งกำหนดมาตรฐานระยะเวลาเรียนรู้ตามจำนวนหน่วยกิต ในระบบเทวิภาค โดยไม่มีข้อจำกัดเรื่องอายุ คุณวุฒิของผู้เรียน และระยะเวลาในการเรียนเพื่อรับสอบไล่ของต่อนโยบายสนับสนุนการออกแบบชีวิต จากนั้นจึงเป็นภาระของสถาบันอุดมศึกษาในการที่จะบริหารจัดทำการจัดการศึกษาตามหลักสูตรการออกแบบชีวิต มีจำนวนหน่วยกิตครบถ้วน

และมีผลลัพธ์การเรียนรู้ตามที่กำหนดไว้ในหลักสูตรการศึกษา ให้เหมาะสมกับระยะเวลาการจัดการศึกษาของหลักสูตรการศึกษา รวมทั้งกำหนดให้มีมาตรฐานหลักสูตรควบระดับปริญญาตรีสองปริญญาหรือหลักสูตรควบระดับปริญญาโทสองปริญญา มาตรฐานหลักสูตรควบระดับปริญญาตรีและปริญญาโทหรือหลักสูตรควบระดับปริญญาโทและปริญญาเอก ไม่ว่าจะเป็นสาขาวิชาเดียวกันหรือต่างสาขาวิชา

๑.๑.๓ มาตรฐานเกณฑ์ในการขอตำแหน่งทางวิชาการในสถาบันอุดมศึกษา เป็นเกณฑ์ให้สถาบันอุดมศึกษาใช้เป็นแนวทางในการดำเนินการแต่งตั้งบุคคลให้ดำรงตำแหน่งทางวิชาการในสถาบันอุดมศึกษาของรัฐและเอกชน โดยกำหนดระดับตำแหน่งทางวิชาการและองค์ประกอบในการพิจารณาตำแหน่งทางวิชาการ เช่น คุณสมบัติเฉพาะตำแหน่ง ผลงานทางวิชาการ และจริยธรรมและจรรยาบรรณทางวิชาการ เป็นต้น

๑.๑.๔ มาตรฐานคุณวุฒิระดับอุดมศึกษา เป็นข้อกำหนดเกี่ยวกับองค์ประกอบและตัวชี้วัด สำหรับใช้ในการบริหารจัดการให้ได้ผลลัพธ์การเรียนรู้ของผู้เรียนตามระดับการศึกษาแต่ละระดับ โดยกำหนดผลลัพธ์การเรียนรู้ของผู้สำเร็จการศึกษาทุกระดับมาตรฐานคุณวุฒิระดับอุดมศึกษาต้องมีอย่างน้อย ๔ ด้าน คือ (๑) ด้านความรู้ (๒) ด้านทักษะ (๓) ด้านจริยธรรม และ (๔) ด้านลักษณะบุคคล

๑.๒ ด้านการประกันคุณภาพการศึกษา

๑.๒.๑ การจัดทำประกาศคณะกรรมการมาตรฐานการอุดมศึกษา เรื่อง หน่วยงานประเมินคุณภาพภายนอกระดับอุดมศึกษา เพื่อทำหน้าที่ประเมินคุณภาพระดับสถาบันให้ได้ข้อเท็จจริงเกี่ยวกับคุณภาพตามมาตรฐานการอุดมศึกษา ประเมินผลการดำเนินงานของสถาบันอุดมศึกษาตามระบบและกลไกการประกันคุณภาพของสถาบัน ที่มุ่งให้เกิดการพัฒนาคุณภาพอย่างต่อเนื่องรวมทั้งเพื่อประเมินผลสัมฤทธิ์ของการบริหารจัดการสถาบันอุดมศึกษา และเป็นกลไกในการสนับสนุนพัฒนา และยกระดับคุณภาพของสถาบันอุดมศึกษาในการพัฒนาตนเองให้ตอบสนองความต้องการของผู้มีส่วนได้เสีย เป็นที่ยอมรับในระดับชาติและนานาชาติ

๑.๒.๒ จัดทำประกาศคณะกรรมการมาตรฐานการอุดมศึกษา เรื่อง หลักเกณฑ์ การประกันคุณภาพของสถาบันอุดมศึกษาในส่วนที่เกี่ยวกับการประเมินคุณภาพภายใน การติดตามตรวจสอบคุณภาพการศึกษา และการพัฒนาคุณภาพการศึกษา โดยให้อิสระกับสถาบันอุดมศึกษาสามารถเลือกใช้ระบบประกันคุณภาพการศึกษาตามบริบทของแต่ละสถาบันอุดมศึกษาโดยความเห็นชอบของสภาสถาบันอุดมศึกษา เพื่อสร้างความเชื่อมั่นว่าสถาบันอุดมศึกษาได้จัดการศึกษาให้มีคุณภาพอย่างน้อยเป็นไปตามมาตรฐานการอุดมศึกษา และตามพันธกิจหลักและยุทธศาสตร์ของสถาบันที่สอดคล้องกับ การจัดกลุ่มสถาบันอุดมศึกษา

๑.๒.๓ ได้ตรากฎกระทรวงการจัดกลุ่มสถาบันอุดมศึกษา พ.ศ. ๒๕๖๔ โดยคำนึงถึงศักยภาพและความพร้อมของคณะวิชาทั้งหมดที่มีอยู่ในสถาบันอุดมศึกษานั้น ซึ่ง ในปัจจุบันกระทรวงการอุดมศึกษา วิทยาศาสตร์ วิจัยและนวัตกรรม ได้จัดสถาบันอุดมศึกษาเป็นกลุ่มหาฏกระทวงดังกล่าว ซึ่งจะช่วยเสริมความเข้มแข็งในศาสตร์ที่สถาบันอุดมศึกษานี้นมความเชี่ยวชาญ

และจัดการศึกษาเฉพาะทางสอดรับกับความต้องการของผู้เรียน ผู้รับบริการ ชุมชน และพื้นที่
ทั้งนี้ การจัดสถาบันอุดมศึกษาเป็นกลุ่มจะช่วยให้ กระทรวงการอุดมศึกษา วิทยาศาสตร์ วิจัยและนวัตกรรม
สามารถกำหนดมาตรการส่งเสริม สนับสนุน ประเมินคุณภาพ กำกับดูแล และจัดสรรงบประมาณ
ให้สอดคล้องกับสถาบันอุดมศึกษาได้อย่างมีประสิทธิภาพมากยิ่งขึ้น โดยจัดกลุ่มสถาบันอุดมศึกษา
จำนวน ๕ กลุ่มหลัก ดังต่อไปนี้
๑) กลุ่มพัฒนาการวิจัยระดับแนวหน้าของโลก
๒) กลุ่มพัฒนาเทคโนโลยีและส่งเสริมการสร้างนวัตกรรม
๓) กลุ่มพัฒนาชุมชนท้องถิ่นหรือชุมชนอื่น
๔) กลุ่มพัฒนาปัญญาและคุณธรรมด้วยหลักศาสนา
๕) กลุ่มผลิตและพัฒนาบุคลากรวิชาชีพและสาขาจำเพาะ

๒. การส่งเสริมให้เกิดการปฏิรูปอุดมศึกษาและสนับสนุนให้สถาบันอุดมศึกษาจัดการศึกษา
ในรูปแบบที่หลากหลาย เพื่อตอบรับกับบริบทของความเปลี่ยนแปลงของโลกในยุคดิจิทัล ทั้งแบบชั้นเรียน
และออนไลน์ ร่วมกับการจัดโครงการต่าง ๆ เพื่อให้ทิศทางการพัฒนาอุดมศึกษาเป็นไปในทิศทาง
ที่สอดคล้องกับแผนฯ ในระดับต่างๆ รวมทั้งเพื่อตอบสนองความต้องการของภาคอุตสาหกรรมต่าง ๆ
อาทิ

๒.๑ โครงการส่งเสริมการจัดสหกิจศึกษาและการศึกษาเชิงบูรณาการกับการทำงาน
(Cooperative and Work Integrated Education หรือ CWIE) : เป็นแนวคิดของการจัดการศึกษา
เชิงประสบการณ์ (Experiential Education) อิงฐานสมรรถนะ (Competencies - based)
ซึ่งสถาบันอุดมศึกษาและสถานประกอบการร่วมกันออกแบบและร่วมพัฒนาโดยให้นักศึกษาได้เรียน
ในสถาบันอุดมศึกษาควบคู่กับการไปปฏิบัตางานจริงในสถานประกอบการ (Workplace) เพื่อให้
นักศึกษามีสมรรถนะพร้อมสู่โลกแห่งการทำงานจริงได้ทันทีหลังสำเร็จการศึกษา (Ready to Work)
โดยความร่วมมือระหว่างสถาบันอุดมศึกษาฝ่ายผลิตและสถานประกอบการฝ่ายผู้ใช้บัณฑิต
(University - workplace Engagement)

๒.๒ ระบบธนาคารหน่วยกิตแห่งชาติ (National Credit Bank) : คืออารมีระบบทะเบียนสะสมหน่วยกิตและกลไกในการเทียบโอนความรู้ ทักษะ หรือสมรรถนะที่ได้จากการศึกษา
ในระบบการศึกษานอกระบบ การศึกษาตามอัธยาศัย และจากประสบการณ์บุคคล สำหรับเก็บสะสมไว้ในธนาคารหน่วยกิตแห่งชาติ ซึ่งเชื่อมโยงกับธนาคารหน่วยกิตของสถาบันอุดมศึกษา ผู้เรียนสามารถลงทะเบียนเรียนและสะสมหน่วยกิตได้ตลอดชีวิต โดยไม่มีเงื่อนไขของการสะสมเวลาในการเทียบโอนและความรู้
ระยะเวลาในการศึกษา และสามารถเทียบโอนหน่วยกิตระหว่างสถาบันอุดมศึกษาได้ ทั้งนี้ เฉลยความรู้
ทักษะ หรือสมรรถนะดังกล่าว จะต้องมีความทันสมัยต่อความก้าวหน้าในศาสตร์นั้น

การพัฒนาศักยภาพบัญชีิตและกำลังคนผ่านการยกระดับสถาบันอุดมศึกษาให้มีความเข้มแข็ง อาทิ โครงการบัณฑิตพันธุ์ใหม่ที่เน้นการพัฒนาหลักสูตรและการฝึกปฏิบัติจริงร่วมกับภาคการผลิต เพื่อผลิตกำลังคนที่มีความรู้และทักษะตรงตามอุตสาหกรรมเป้าหมาย การส่งเสริมการพัฒนาหลักสูตร Reskill/ Upskill/ New skill เพื่อพัฒนาและยกระดับทักษะกำลังคนตอบโจทย์ตลาดแรงงานและเพิ่มโอกาสในการทำงาน การจัดทำ Skill Mapping เพื่อสร้างหลักสูตรบนฐานสมรรถนะและทักษะที่สอดคล้องกับความต้องการของอุตสาหกรรม การส่งเสริมการจัดทำ Skill Transcript และ Skill Certificate รับรองผลการเรียนที่ระบุระดับทักษะของผู้เรียน รวมถึงการจัดทำThailand Plus Package ยกเว้นภาษีเงินได้ให้กับภาคเอกชนที่มีความร่วมมือในการพัฒนากำลังคน

๒.๔ จัดทำหลักสูตรการเรียนรู้ออนไลน์ระบบเปิดสำหรับมหาชน (Thai - MOOC) เพื่อส่งเสริมการเรียนรู้ตลอดชีวิตที่ผู้เรียนสามารถเรียนรู้ได้ทุกที่ทุกเวลา

๒.๕ ได้ออกข้อกำหนดสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ เรื่อง หลักเกณฑ์ วิธีการ และเงื่อนไขการจัดการศึกษาที่แตกต่างจากมาตรฐานการอุดมศึกษา พ.ศ. ๒๕๖๔ โดยเปิดโอกาสให้สถาบันอุดมศึกษาสามารถขอจัดการศึกษาที่แตกต่างจากมาตรฐานการอุดมศึกษาที่คณะกรรมการมาตรฐานการอุดมศึกษากำหนดไว้ได้ ซึ่งแต่เดิมอาจมีข้อจำกัดในเรื่องเกณฑ์มาตรฐานหรือกฎระเบียบทั่ว ๆ บางประการ เพื่อให้สถาบันอุดมศึกษาสามารถออกแบบและพัฒนาหลักสูตรให้มีความหลากหลายเท่าทันต่อบริบทการจัดการศึกษาในปัจจุบันและในอนาคตได้ โดยการเสนอเรื่องเข้ายังสถานนโยบายการอุดมศึกษา วิทยาศาสตร์ วิจัยและนวัตกรรม เพื่อพิจารณาประกาศเป็น Sandbox ในรายหลักสูตร เพื่อให้สถาบันอุดมศึกษา ไดดำเนินการจัดการศึกษาได้ต่อไป

๒.๖ การร่วมมือกับสถาบันอุดมศึกษาที่มีชื่อเสียงระดับโลก โดยอาจเป็นการเปิดหลักสูตรที่จัดการเรียนการสอนร่วมกัน เพื่อนำองค์ความรู้ในหลักสูตรด้านแบบที่มีคุณภาพจากมหาวิทยาลัยหรือสถาบันอุดมศึกษาชั้นนำ จากต่างประเทศมาใช้ประโยชน์ให้มากขึ้น

๒.๗ การส่งเสริมการจัดการศึกษาโดยสถาบันอุดมศึกษาที่มีศักยภาพยูงจากต่างประเทศ เพื่อประโยชน์ในการส่งเสริมสนับสนุนหรือพัฒนาการจัดการศึกษาภายในเขตพื้นที่ระเบียงเศรษฐกิจพิเศษภาคตะวันออก (Eastern Economic Corridor) ซึ่งเป็นพื้นที่ที่มีศักยภาพทางเศรษฐกิจสูง